《经秦皇墓》
宋代·鲁交

祖龙何事苦东巡，仙驾归来冢草新。
项籍已飞三月火，子婴犹醉六宫春。
元来沧海殊无药，却是芒砀暗有人。
自古乾坤属真主，骊山山下好沾巾。

作者简介：鲁交，字叔达，号三江，梓州（今四川三台）人。尝官殿中丞（《舆地纪胜》卷一五三）。仕至虞部员外郎。仁宗尝手录其《清夜吟》诗赐天台山寺（清乾隆《潼川府志》卷七）。有《三江集》（《瀛奎律髓》卷二八）、《鲁交集》（《宋史·艺文志》），均不传。今录诗十首。